DOD ลงนามติดตั้ง “แผงโซลาร์” 500 kWp โรงงานสมุทรสาคร มูลค่าลงทุน 10 ลบ.
DOD ลงนามติดตั้ง “แผงโซลาร์” 500 kWp โรงงานสมุทรสาคร มูลค่าลงทุน 10 ลบ.
30 ต.ค. 2563

บริษัท ดีโอดี ไบโอเทค จำกัด (มหาชน) หรือ DOD แจ้งว่า ที่ประชุมคณะกรรมการบริษัทครั้งที่ 10/2563 เมื่อวันที่ 29 ตุลาคม 2563 ได้มีมติอนุมัติการทำรายการเกี่ยวโยงกันระหว่าง บริษัทฯ และบริษัท คริสเตียนีและนีลเส็น เอนเนอร์จีโซลูชันส์ จำกัด ในการซื้อและให้ติดตั้งแผงโซล่าเซลล์ขนาดการติดตั้งรวม 500 kWp คิดเป็นพื้นที่ 3,000 ตารางเมตร ใช้สำหรับการผลิตไฟฟ้าที่โรงงานของบริษัทฯซึ่งตั้งในจังหวัดสมุทรสาคร โดยมีมูลค่าการซื้อและติดตั้งรวมทั้งสิ้น 10.43 ล้านบาท (ไม่รวมภาษีมูลค่าเพิ่ม) และระยะเวลาในการดำเนินการ 180 วัน
โดยมีเงื่อนไขการชำระเงิน 1) 10% ชำระเงินล่วงหน้าหลังลงนามสัญญา 2) 35% เมื่อได้มีการจัดส่งแผงโซล่าเซลล์มายังบริษัทฯ 3) 35% เมื่องานติดตั้งเสร็จ 4) 15% เมื่องานเสร็จสิ้นตามสัญญา และ 5) 5% หลังจากการส่งมอบงานทั้งหมด ทั้งนี้ แหล่งที่มาเป็นเงินกู้จากสถาบันการเงิน